Η Φυσικοθεραπεία στην Άνοια, μια βιβλιογραφική ανασκόπηση
Creators: name: Ιατροπούλου, Παναγιώτα Δημητρίου
Publisher: name: Aristotle University of Thessaloniki
Year: 2023
Subjects: Φυσικοθεραπεία
Άνοια
Ασθενής
Physiotherapy
Dementia
Pantient

description: Η παρούσα διπλωματική, εξετάζει τη συμβολή της Φυσικοθεραπείας στην άνοια, ώστε να διερευνηθεί η αποτελεσματικότητα των παρεμβάσεων Φυσικοθεραπείας για αυτόν τον πληθυσμό ασθενών. Αναλύονται όλοι οι τρόποι παρέμβασης που σχετίζονται με την βελτίωση τόσο της κίνησης όσο και της λειτουργικότητας των ασθενών. Η συγκεκριμένη εργασία αναλύει τις πρακτικές και τις παρεμβάσεις της φυσικοθεραπείας που μπορούν να χρησιμοποιηθούν σε άτομα που νοσούν από άνοια. Αυτή η εργασία βασίζεται επίσης στην ανάλυση διεθνούς βιβλιογραφίας και περιλαμβάνει τα πιο πρόσφατα ευρήματα της έρευνας στον τομέα. Αρχικός στόχος της είναι η εξέταση των χαρακτηριστικών της άνοιας και των ασθενών που την παρουσιάζουν. Η άνοια υφίσταται σε διάφορες μορφές, με ομοιότητες και διαφορές. Τα τρία πιο κοινά είδη άνοιας που εξετάζονται περιλαμβάνουν την άνοια τύπου Alzheimer, την αγγειακή άνοια και την άνοια που συνδέεται με το Parkinson. Αυτοί οι τύποι άνοιας έχουν γενετική και περιβαλλοντική βάση. Οι ασθενείς εμφανίζουν προοδευτική επιδείνωση νοητικής λειτουργίας, όπου μπορεί να εξελιχθεί στην απώλεια της απόδοσης τους. Αυτό συχνά οδηγεί στην εξάρτησή τους (Elahi F.M et al.,2017). Επόμενος προσανατολισμός της εν λόγω εργασίας σχετίζεται με την εξέταση όλων των εφικτών μεθόδων φυσικοθεραπείας καθώς και της φυσικής δραστηριότητας που μπορούν να εφαρμοστούν σε ασθενείς με άνοια με σκοπό τη βελτίωση της κινητικής τους λειτουργίας. Οι θεραπευτικές προσεγγίσεις επικεντρώνονται στην ανάκτηση των κινητικών ικανοτήτων και τη βελτίωση του συγχρονισμού των κινήσεων. Συχνά, προτείνεται η διενέργεια σωματικών ασκήσεων και η συνδυασμένη χρήση αισθητηριακών ερεθισμάτων. Η φυσική δραστηριότητα εκτός από την άνοια συμβάλλει επίσης βελτιώνοντας τη γενικότερη κατάσταση της υγείας και μειώνοντας τον κίνδυνο της εμφάνισης πολλών αρνητικών επιπτώσεων σε αυτή, συμπεριλαμβανομένων της κακής καρδιακής επίδοσης, του εγκεφαλικού επεισοδίου, ορισμένων καρκίνων, την εμφάνιση του σακχαρώδη διαβήτη , της αύξησης του βάρους, της υπέρτασης, της οστεοπόρωσης, των πτώσεων και της θνησιμότητας (Nuzum et al.,2020). Επόμενη προσέγγιση της παρούσας μελέτης, αποτελεί η ανάλυση όλων των παρεμβάσεων φυσικοθεραπείας που εκτελούνται σε άτομα που νοσούν από άνοια, με στόχο την βελτίωση της λειτουργικότητά τους. Στις παρεμβάσεις αυτές περιλαμβάνεται και ένα σύνολο σωματικών ασκήσεων (όπως το περπάτημα και οι διάφορες ασκήσεις ισορροπίας), και επιπλέον άλλες αντίστοιχες που συνδυάζουν την φυσική δραστηριότητα με την εκπαίδευση της νοητικής ικανότητας των ατόμων με άνοια, με την τελευταία να έχει παρατηρηθεί πως έχει θετική επίδραση στην καθημερινή τους λειτουργία (Marrshall et al., 2011).
description: This dissertation examines the contribution of Physiotherapy to dementia, in order to investigate the effectiveness of Physiotherapy interventions for this patient population. All the possible methods of intervention related to strengthening the mobility and the daily functionality of the patients are analysed. This dissertation critically examines physiotherapy practices and interventions applicable to individuals suffering from dementia, drawing upon an analysis of international literature and incorporating the latest research findings in the field. The primary objective is to explore the characteristics of dementia and the patients presenting it. Dementia manifests in various forms, with commonalities and distinctions. The three most prevalent types under consideration are Alzheimer's dementia, vascular dementia, and dementia associated with Parkinson's disease, each with genetic and environmental bases. Patients experience progressive cognitive decline, often leading to dependency (Elahi F.M et al.,2017). The subsequent focus of this work is to investigate feasible physiotherapy methods and physical activities that can be implemented to enhance the mobility and overall functionality of dementia patients. Therapeutic approaches center on restoring motor abilities and improving movement coordination. Physical exercises, often combined with sensory stimuli, are frequently recommended. Physical activity not only contributes to the improvement of motor function but also enhances overall health, reducing the risk of numerous negative health outcomes, including cardiovascular issues, strokes, certain cancers, diabetes, weight gain, hypertension, osteoporosis, falls, and mortality (Nuzum et al.,2020). The study further analyzes various physiotherapy interventions executed in dementia patients, aiming to improve their functionality. These interventions encompass a range of physical exercises such as walking and balance exercises, alongside those combining physical activity with cognitive training, demonstrating positive effects on the daily functioning of individuals with dementia (Marrshall et al., 2011).